Dit is die naam van hierdie reus in die Suid-Afrikaanse musiekwêreld. Iemand wie se bydrae blywend sal wees omdat hy baanbrekerswerk verrig het soos nog niemand vantevore nie. Die naam Gé Korsten is 'n huishoudelike woord wanneer daar gepraat word van musiek en rolprente. Hy het die weg gebaan vir dosyne ander belowende kunstenaars en gewys dat daar plek en geleentheid is vir die met talent wat bereid is om hard te werk.
Om dit 'n besondere aanbieding te maak, het EMI-Brigadiers meer as 'n jaarlank gesoek vir geskikte repertoire en selfs 'n oorsese reis onderneem om gepaste musiek te kry.
LIEFLING was so mooi soos die woord self en het die grootste treffer van die jaar geword. HIER IS 'n MENS sal dieselfde hoogtes inskiet omdat dit vertel van iemand wat ons baie goed ken: die mens.
Nege jaar gelede het Gé Korsten sy debut op die operaverhoog, as Canio in 'll Pagliacci', saam met die Pretoriase Operagroep gemaak. Hy was een van die stigters van hierdie groep, wat sang bloot as 'n stokperdjie beskou het.
Dit dan kortliks, is die kunstenaar Gé Korsten. En getrou aan sy aard, het hy besluit om sy talente vir sy heel eerste langspeelplaat te skenk aan die 750 minderbevoorregte kinders van die Abraham Krielkinderhuis in Johannesburg. Met die samewerking van bekende Pretoriase orrelis Pieter de Villiers en die Cantarekoor, is Gé Korsten SING VIR DIE HART gemaak om broodnodige fondse in te samel vir genoemde kinderinrigting. Hierdie onselfsugtige gebaar is moontlik een van die redes vir die skouspelagtige sukses van 'n eie Suid-Afrikaanse kunstenaar van wêreldformaat: Gé Korsten! - Albie Venter - omslag
Maar die grootste lof gaan aan Gé Korsten. 'n Bekende in ons operakringe waar hy bykans maandeliks staande toejuiging moet aanhoor vir sy onderskeie vertolkings, is hierdie sy eerste toetrede tot die veld van ligter Afrikaanse musiek.
Vir Gé Korsten is sang net so belangrik soos eet en slaap vir gewone mense. Dit is sy wese en sy bestaan. Dit is sy genot .... en tot genot van almal wat na hom luister.